Here is a page extracted from Wikipedia that may contain CSS, HTML, and a lot of unformatted text.

Title: Paolo Quinteros
Content: Paolo Alfredo Quinteros (Colón, Entre Ríos, Archentina, 15 de chinero de 1979) ye un chugador de baloncesto archentino. Chuga d'escolta y o suyo equipo actual ye o Club de Regatas Corrientes de l'LNB d'Archentina.

Trachectoria 
Quinteros prencipió a suya trachectoria en a Liga Archentina. Mientres as anyadas 97/98 a 99/00 chugó en a Unión de Colón, en as dos siguients dende 00-01 y 01-02 en Estudiantes de Olavarria (LNB). Dimpués d'un parentesi en Uruguai (Trouville) a on que fació una sobrebuena campanya, se chugó con Boca Juniors en as anyadas 03-04 a 05-06.

En 2007 marchó ta Espanya, a on que chugó l'anyada en Climalia León d'a Liga LEB, con qui logró l'ascenso a la ACB. En l'anyada 07-08 ficharía por o CAI Zaragoza d'a Liga LEB, equipo con o que conseguiría l'ascenso a l'ACB ixe mesmo anyo. Asinas pues, a siguient anyada chugó en a maxima categoría espanyola con o CAI, l'ACB, baixando atra vegata a LEB en rematar a temporada regular. Manimenos, renovó ta l'anyo siguient ta tornar a conseguir l'ascenso, chugando actualment en l'ACB.

Selección nacional 
Estió un d'os integrants d'a Selección de baloncesto d'Archentina que ganó a medalla de bronce en os Chuegos Olimpicos de Pekín 2008. Amás ha ganato dos medallas d'archent en os campionatos FIBA d'as Americas (2005 y 2007) y una atra de bronce (2009).

Vinclos externos 
  Ficha en www.basquete.com.ar
  Ficha en o CAI Zaragoza

Chugadors de baloncesto d'a Liga ACB
Chugadors de baloncesto d'Archentina
Chugadors de baloncesto d'o Basket Zaragoza 2002
Esportistas d'os Chuegos Olimpicos de 2008
Medalla de bronce en os Chuegos Olimpicos
Medallistas olimpicos d'Archentina
Naixius d'Entre Ríos
1979 (naixencias)